CELEX: 32011D1203(01)
Language: el
Date: 2011-12-02 00:00:00
Title: Εκτελεστική απόφαση της Επιτροπής, της 2ας Δεκεμβρίου 2011 , για την τροποποίηση της απόφασης 2011/C 69/01 της Επιτροπής σχετικά με την έκδοση απόφασης χρηματοδότησης για το 2011 στο πλαίσιο του δεύτερου προγράμματος κοινοτικής δράσης στον τομέα της δημόσιας υγείας (2008-2013) και σχετικά με τα κριτήρια επιλογής και ανάθεσης, καθώς και με άλλα κριτήρια οικονομικής συνεισφοράς στις δράσεις του εν λόγω προγράμματος

3.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 353/8
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 2ας Δεκεμβρίου 2011
   για την τροποποίηση της απόφασης 2011/C 69/01 της Επιτροπής σχετικά με την έκδοση απόφασης χρηματοδότησης για το 2011 στο πλαίσιο του δεύτερου προγράμματος κοινοτικής δράσης στον τομέα της δημόσιας υγείας (2008-2013) και σχετικά με τα κριτήρια επιλογής και ανάθεσης, καθώς και με άλλα κριτήρια οικονομικής συνεισφοράς στις δράσεις του εν λόγω προγράμματος
   2011/C 353/08
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση αριθ. 1350/2007/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2007, που αφορά τη θέσπιση δεύτερου προγράμματος κοινοτικής δράσης στον τομέα της υγείας (2008-2013) (1), και ιδίως το άρθρο 8 παράγραφος 1,
   Έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2) (εφεξής ο «δημοσιονομικός κανονισμός»), και ιδίως το άρθρο 75,
   Έχοντας υπόψη τον κανονισμό της Επιτροπής (ΕΚ, Ευρατόμ) αριθ. 2342/2002, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (EK, Ευρατόμ) αριθ. 1605/2002 του Συμβουλίου, για τη θέσπιση του Δημοσιονομικού Κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3) (εφεξής «οι κανόνες εφαρμογής»), και ιδίως το άρθρο 90,
   Έχοντας υπόψη την απόφαση 2004/858/ΕΚ της Επιτροπής, της 15ης Δεκεμβρίου 2004, για την ίδρυση εκτελεστικού οργανισμού υπό την ονομασία «Εκτελεστικός Οργανισμός για το Πρόγραμμα Δημόσιας Υγείας» με σκοπό τη διαχείριση της κοινοτικής δράσης στον τομέα της δημόσιας υγείας — κατ’ εφαρμογή του κανονισμού (ΕΚ) αριθ. 58/2003 (4) του Συμβουλίου, και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Η απόφαση 2011/C 69/01 (5) της Επιτροπής εκδόθηκε στις 22 Φεβρουαρίου 2011.
            
         
               (2)
            
            
               Ορισμένες προσκλήσεις υποβολής προσφορών που είχαν αρχικά προγραμματιστεί είχαν ως αποτέλεσμα την εξοικονόμηση ή δεν είχαν επιτυχία και δεν θα υλοποιηθούν το 2011. Συνεπώς, είναι αναγκαίο να τροποποιηθεί η κατανομή του προϋπολογισμού μεταξύ των διαφόρων μηχανισμών χρηματοδότησης που αναφέρονται στο σημείο 2 του παραρτήματος Ι της απόφασης 2011/C 69/01 για να επιτραπεί η χρηματοδότηση μεγαλύτερου αριθμού επιδοτήσεων σχεδίων.
            
         
               (3)
            
            
               Οι αλλαγές στον προϋπολογισμό που είχε διατεθεί αρχικά σε συγκεκριμένες ενέργειες υπερβαίνουν το 20 % που αναφέρεται στο άρθρο 5 της απόφασης 2011/C 69/01 και, κατά συνέπεια, συνιστούν ουσιαστική μετατροπή της απόφασης χρηματοδότησης που έχει ήδη εγκριθεί, καθιστώντας αναγκαία την τροποποίησή της. Η χρηματοοικονομική ευελιξία του 20 % θα πρέπει να εφαρμόζεται στους διάφορους χρηματοδοτικούς μηχανισμούς.
            
         
               (4)
            
            
               Η παρούσα απόφαση είναι επίσης απόφαση χρηματοδότησης για τη διάσκεψη της Προεδρίας που θα πραγματοποιηθεί κατά το πρώτο ήμισυ του 2012 υπό δανική Προεδρία που αναφέρεται στο παράρτημα I σημείο 2.4.1 της απόφασης 2011/C 69/01.
            
         
               (5)
            
            
               Ως εκ τούτου, η απόφαση 2011/C 69/01 πρέπει να τροποποιηθεί ανάλογα.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που αναφέρεται στο άρθρο 10 της απόφασης του προγράμματος,
            
         ΑΠΟΦΑΣΙΖΕΙ:
   Άρθρο μόνο
   Η απόφαση 2011/C 69/01 τροποποιείται ως εξής:
   
               1)
            
            
               Στο άρθρο 5, η πρώτη παράγραφος αντικαθίσταται από το ακόλουθο κείμενο:
               Οι αλλαγές πιστώσεων σε ειδικούς χρηματοδοτικούς μηχανισμούς που περιλαμβάνονται στο παράρτημα Ι και δεν υπερβαίνουν σωρευτικά το 20 % της μέγιστης συνεισφοράς που επιτρέπει η παρούσα απόφαση για κάθε γραμμή του προϋπολογισμού, δεν θεωρούνται ουσιαστικές, με την προϋπόθεση ότι δεν επηρεάζουν σημαντικά τη φύση και τους στόχους του προγράμματος εργασίας. Τούτο μπορεί να περιλαμβάνει την αύξηση της μέγιστης συνεισφοράς που επιτρέπει η παρούσα απόφαση έως και κατά 20 %.
            
         
               2)
            
            
               Το παράρτημα I της απόφασης 2011/C 69/01 τροποποιείται ως εξής:
               
                           α)
                        
                        
                           Στο σημείο 1.2. Πόροι, η τέταρτη παράγραφος αντικαθίσταται από το εξής κείμενο:
                           Τα ποσά που αναφέρονται στα επόμενα κεφάλαια είναι ενδεικτικά. Σύμφωνα με το άρθρο 90 παράγραφος 4 των κανόνων εφαρμογής, μη σημαντικές διακυμάνσεις είναι δυνατόν να υπάρχουν στα ποσά που χορηγούνται σε κάθε χρηματοδοτικό μηχανισμό.
                        
                     
                           β)
                        
                        
                           Στο σημείο 2.1. Επιχορηγήσεις σχεδίων, η πρώτη πρόταση της πρώτης παραγράφου αντικαθίσταται από το ακόλουθο κείμενο:
                           Το συνολικό ενδεικτικό ποσό για επιχορηγήσεις σχεδίων εκτιμάται στα 7 050 000 EUR.
                        
                     
                           γ)
                        
                        
                           Στο σημείο 2.4.1. Διασκέψεις που διοργανώνονται από την προεδρία — Μονοπωλιακό de jure καθεστώς, η πέμπτη παράγραφος αντικαθίσταται από το ακόλουθο κείμενο:
                           
                           Οι διασκέψεις που διοργανώνονται από την προεδρία οι οποίες θα χρηματοδοτούνται βάσει του παρόντος προγράμματος εργασίας είναι οι εξής: Το φόρουμ με τίτλο «European Brain Policy Forum·Αgeing, Stroke and Alzheimer — finding innovative solutions» που θα πραγματοποιηθεί τον Νοέμβριο του 2011 υπό την πολωνική προεδρία, και διάσκεψη με τίτλο «EU High Level eHealth Conference» που θα πραγματοποιηθεί τον Μάιο του 2012 υπό τη δανική προεδρία.
                        
                     
                           δ)
                        
                        
                           Στο σημείο 2.6. Ανάθεση συμβάσεων, το πρώτο εδάφιο αντικαθίσταται από το ακόλουθο κείμενο:
                           Το συνολικό ενδεικτικό ποσό για την ανάθεση συμβάσεων εκτιμάται σε 15 353 028 EUR.
                        
                     
                           ε)
                        
                        
                           Στο σημείο 3.2.1.1. Μείωση των ανισοτήτων σε θέματα υγείας: προετοιμασία για σχέδια δράσης και σχέδια των διαρθρωτικών ταμείων, «Επιχορήγηση σχεδίου» στα εισαγωγικά μετά την τρίτη παράγραφο αντικαθίσταται από «Επιχορηγήσεις σχεδίων».
                        
                     
         
      Βρυξέλλες, 2 Δεκεμβρίου 2011.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 301 της 20.11.2007, σ. 3.
   
      (2)  ΕΕ L 248 της 16.9.2002, σ. 1.
   
      (3)  ΕΕ L 357 της 31.12.2002, σ. 1.
   
      (4)  ΕΕ L 369 της 16.12.2004, σ. 73.
   
      (5)  http://ec.europa.eu/health/programme/docs/wp2011_en.pdf